Le kung-fu (o ""gong-fu"", secundo le translitteration in pinyin) es un arte martial con un tradition multo vetere. Plure fontes concorda in sententiar que le kung-fu ha nascite circa in le 2500 AC, ma le historia del kung-fu es tanto antique que facilemente illo se confunde con le legendas. Le parola kung-fu (功夫, pronunciate approximativemente goung fu) internationalmente considerate quasi como un synonymo de arte martial, de facto ha un signification multo differente: on poterea traducer lo como ""[resultato de un] labor dur"". Le apprendimento del kung-fu effectivemente require un grande effortio physic e mental, e multissime tempore pro devenir maestro.